ԵԱՀԿ ՄԽ համանախագահների վերջին այցից էլ պարզ դարձավ, որ բարձր մակարդակի հանդիպում գոնե մինչեւ այս տարվա վերջ չի նախատեսվում: Ի տարբերություն մինչ ապրիլյան պատերազմն ունեցած վիճակի, հիմա բանակցություններից ոչ թե Ադրբեջանն է հրաժարվում, այլ Հայաստանը: Գուցե դա արվում է այն հիմնավորմամբ, որ Ադրբեջանը հրաժարվում է կատարել ստանձնած պարտավորությունները, ուստի նրա հետ բանակցելն անիմա՞ստ է: Սակայն անկախ նրանից, թե ինչ հիմնավորմամբ է հայկական կողմը հրաժարվում բանակցություններից, դա շատ վտանգավոր իրավիճակ է ստեղծում: Որովհետեւ կա հայտնի ճշմարտություն, ինչը նաեւ ապրիլյան քառօրյան հաստատեց`բանակցությունների այլընտրանքը պատերազմն է: